Diari Oficial de la Generalitat Valenciana


Sumari del DOGV 8015, del 05-04-2017 (2017/2652)

RESOLUCIÓ 411/17, de 21 de març de 2017, del Rectorat, per la qual es crea el Fitxer automatitzat gestió de l'escola d'estiu i l'aula júnior.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/03/21/(2)/dof/vci/html**

### Dades del document

Número de DOGV
:   8015

Data del DOGV
:   05-04-2017

Secció del DOGV
:   I. DISPOSICIONS GENERALS

Número del document
:   2017/2652


Data del document
:   21-03-2017

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * dades personals
    * base de dades
    * legislació

RESOLUCIÓ 411/17, de 21 de març de 2017, del Rectorat, per la qual es crea el Fitxer automatitzat gestió de l'escola d'estiu i l'aula júnior. [2017/2652]  
Vist l'article 20 de la Llei orgànica 15/1999, de 13 de desembre, de protecció de dades de caràcter personal, que estableix que la creació, modificació o supressió dels fitxers de les administracions públiques només podran fer-se per mitjà de disposició de caràcter general publicada en el Boletín Oficial del Estado o diari oficial corresponent.  
  
Considerant que en l'article 52 del Reglament de desplegament de la Llei orgànica 15/1999, de 13 de desembre, aprovat pel Reial decret 1720/2007, de 21 de desembre, s'estableix que la disposició haurà de revestir la forma d'ordre ministerial o de resolució del titular de l'organisme corresponent.  
Fent ús de les potestats i funcions conferides pels estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell, i de les competències que dimanen dels articles 20 i següents de la Llei orgànica 6/2001, d'Universitats, de 21 de desembre, modificada per la Llei orgànica 4/2007, de 12 d'abril.  
Vista la proposta formulada pel comité per a l'aplicació de la Llei orgànica de protecció de dades de la Universitat Miguel Hernández d'Elx, resolc:  
  
Primer  
Aprovar la creació del fitxer automatitzat amb la descripció que figura en l'annex d'aquesta resolució.  
  
Segon  
La Universitat Miguel Hernández d'Elx adoptarà les mesures d'índole tècnica i organitzativa necessàries per a garantir la seguretat de les dades de caràcter personal del fitxer descrit en l'annex.  
  
Tercer  
Els responsables del fitxer automatitzat indicat en l'annex adoptaran les mesures necessàries per a assegurar que les dades de caràcter personal s'utilitzaren exclusivament per a les finalitats que van justificar la seua creació.  
  
Quart  
Els interessats tindran dret a l'accés, rectificació, cancel·lació i oposició de les seues dades de caràcter personal continguts en els fitxers, en la forma prevista en la Llei orgànica 15/1999 i el Reial decret 1720/2007 esmentats, així com en altra normativa d'aplicació.  
  
Cinqué  
En el cas que es prevegen comunicacions de dades, la Universitat Miguel Hernández d'Elx advertirà els cessionaris de dades de caràcter personal de la seua obligació d'utilitzar-los exclusivament per a la finalitat de cessió i de l'observança del que disposa la Llei orgànica 15/1999 i la normativa de desplegament.  
  
Sisé  
Notificar la creació del fitxer a l'Agència Espanyola de Protecció de Dades, als efectes de sol·licitar la inscripció en el Registre General de Protecció de Dades.  
  
Seté  
Ordenar la publicació de la present resolució en el Diari Oficial de la Comunitat Valenciana   
  
Elx, 27 de març de 2017.- El rector: Jesús Tadeo Pastor Ciurana.  
  
  
  
ANNEX  
  
Denominació: Fitxer automatitzat gestió de l'escola d'estiu i l'aula júnior.  
Finalitat i usos previstos: administració i gestió de la matrícula dels alumnes de l'escola d'estiu i l'aula júnior.  
Persones i col·lectius de què s'obtenen les dades o que resulten obligats a subministrar-los: pare, mare o tutors legals.  
Procediment d'arreplega de dades: format paper i transmissió electrònica.  
Estructura bàsica del fitxer i descripció de les dades arreplegades:  
· Altres dades especialment protegides: Salut (malalties, al·lèrgies, medicació).  
· Dades de caràcter identificatiu: Nom i cognoms, número de targeta sanitària (SIP)..  
· Altres tipus de dades: data de naixement, utilització del servei de piscina, trasllat entre edificis dins del campus universitari.  
Sistema de tractament de les dades: fitxer mixt.  
Cessió de dades previstes: no se'n preveuen.  
Transferències internacionals de dades: no se'n preveuen.  
Òrgans de les administracions responsables del fitxer: Vicerectorat d'Estudiants i Esports, Universitat Miguel Hernández d'Elx.  
  
Serveis o unitats davant les quals poden exercir-se els drets d'accés, rectificació, cancel·lació i oposició:  
Dependència: Oficina d'Esports. Universitat Miguel Hernández d'Elx, edifici El Clot  
CIF: W0834399V.  
Domicili: avinguda de la Universitat, s/n.  
Localitat: Elx.  
CP: 03783.  
Província: Alacant.  
País: Espanya.  
Mesures de seguretat: nivell alt.


Còpia Permalink ELI